Minst 13 drept av bombe i Pakistan
- Bomben var skjult inne på en bussterminal. Det var rushtid og mange passasjerer der da den eksploderte, forteller en talsmann for pakistansk politi. Kvinner og barn er blant de drepte. Mange av bussene er blitt helt ødelagte. Peshawar ligger i Den nordvestlige grenseprovinsen, øst for Khyberpasset som er en av hovedferdselsårene til Afghanistan. Plasseringen gjør at byen ofte rammes av terrorangrep, selv om voldsraten i resten av landet går ned.
Minst 13 mennesker ble drept og 32 såret av en kraftig bilbombe i byen Peshawar nordvest i Pakistan torsdag.